# Poesie (Porta)/118 - TRADUZIONE DALL'"INFERNO" DI DANTE Canto VII

../117/2 - Leggevem on bell dì per noster spass ../119 - Ve mandi el mè car pader Garion IncludiIntestazione 27 settembre 2008 75% poesie
Poesie Carlo Porta XIX secolo CC BY-SA 3.0 GFDL //it.wikisource.org/w/index.php?title=Poesie_(Porta)/118_-_TRADUZIONE_DALL%27%22INFERNO%22_DI_DANTE_Canto_VII&oldid=- 20110419161222 //it.wikisource.org/w/index.php?title=Poesie_(Porta)/118_-_TRADUZIONE_DALL%27%22INFERNO%22_DI_DANTE_Canto_VII&oldid=- 20110419161222
TRADUZIONE DALL’"INFERNO" DI DANTE
Canto VII Ara bell’Ara discesa Cornara, el sclamè in ton de raffreddor Pluton, ch’el fava on rabadan del trenta para. Ma Vergilli sapient e gainon par confortamm el dis: Lassa magara5 ch’el te diga bus negher: Gajoffon! te specci ai trii pessitt e ona mazzoeura e vedè chi de nun resterà foeura.
Poeù el se revolta a quell brutt musellott, e el ghe dis: Alto là lôff malarbett!10 Manget el fidegh, crenna, e dì nagott. Sent chì d’orden de quell che el t’ha faa mett foeura del Paradis tì e i toeu rabott coj brasc de sant Michee sò mazzassett; tant che el tò spazzament l’è fin staa assee15 par digh ancmò al spazzá fà sant Michee.
Tal e qual par on vent strasordenari se squinterna ona rogor stermenada, tonfeta là Pluton coj pitt all’ari; e nun giò prest in la quarta vallada20 del condutt che regoeuj i tanc e i vari peccadasc della gent malsabadada: come regoeujen tucc i porcarij i cazzoeur e i posciander di ostarij.
Piagh, tegna, maa de preja, taj, bugnon,25 colech, fever, cancrenn, calcol, rottur, toss, varoeul, gotta, sciategh, convulsion, brutt maa, lebra, moroid, fistol, bruttur, sciri, cairoeu, panocc, crest, scolazion, ulcer, porrfigh, tumor, erni, apertur,30 inguaraa coj malann de sta vallada hin come on pett con ona cannonada.
Gh’è manch picch in Milan per Sant Cros de quell che no gh’è chì di anem dannaa: e se incontren fors manca furios35 i nostr carrocc de sira par i straa, de quell che sbragaland a tutta vos se incontren lor mitaa contra mitaa, borland coj oss del stomegh zerti prej, robba che spuvà sangu domà a vedej.40
E lì dove se incontren, pattaton, se dan zert toccabus de restà in botta, poeù se volten vun l’olter el forlon dandes del stralatton, pensa-a-nagotta del strappa-cà, del pioeucc, lesna, tegnon.45 E infin tornen de capp con sta villotta tucc quanc i voeult che par l’istess sentee passen innanz indree bartolamee.
In del vedej su sta strada redonda a fà semper stà vitta malandrina50 tremava com’avess ciappaa la bionda, e sentendem in coeur come ona spina preghi el mè brav guidoo che el me responda s’hin pret o nò costor a man manzina, che gh’han sul coo quell carsenzin de biott55 ch’el par giust faa per s’giaccagh sù i cazzott.
E lu subet el dis: Tutta sta gent l’è gent ch’ha vivuu al mond senza giudizzi, part han trasaa el fatt sò spacciadament lassandes mennà a scoeura dal caprizzi:60 part han squas gnanch mangiaa per el spavent de barattà i danee col sò servizzi. Quaa de quist sien poeù i prodegh, quaa i avar quand se trucchen tra lor s’el canten ciar.
Quist poeù che gh’han sul coo la carsenzetta65 hin propri pret e pappa e cardinal, capazz de vend on sant on tant la fetta come se’l fudess carna d’animal: capazz per el valor d’ona stacchetta de spettasciatt el muso col messal:70 capazz cont on pretest, senza fà goss, de brusatt viv in piazza e toeutt tutt coss.
M’eva pars da cognossen quajghedun: ma Vergilli el me dis che no gh’è el piatt: che saran cognossuu mai de nessun75 parché han sbregaa el sò nomm col viv de matt: che se truccaran semper, e che nun emm da vedj in la vall de Giosafatt quist coj pugn strenc e quij con biott la gnucca fors perché han destrugaa fin la perucca;80
Par ezzess de bandoria e de avarizia han perduu on post in ciel par quistall chì. Se in del fà sto baratt gh’han biuu malizia senza fagh oltra franza pensel tì. Eppur gh’è tanta gent che se incaprizia85 di ben della fortuna tutt el dì, che fan boja, scuriee, pegora, lôff, vitt de can par quistaj, e no hin che on bôff.
E sì che se podessen anch portass adree tant or quant pesa tutt el mond90 no podaraven gnanch par quest settass e tirà el fiaa domà on menutt segond. Ma sta fortuna che fa avolt e bass come la voeur e la fa i part sul tond, dona e patronna lee del bon, del bell,95 chi eela o Vergilli, podarev savell?
E lu subet el sclama: Oh crejatur negaa in del broeud di gnocch, sii pur cocô! Ma zà a mì a morisnatt sto pass tant dur. Dia el fè ciel e terra, e per resgiô100 el ghe dè el sô par no faj restà al scur, e quest el dà on poo a tutt del sò s’ciarô, el mond idest girand e el sô al sò post come sarav el foeugh e el mennarost.
All’istessa manera el gh’ha mettuu105 fortuna par resgiôra ai ben mondan: e lee l’è, quella che menna el cazzuu e che je fa passà de maneman de gent in gent, da nass e già nassuu (sovenz voeult malament, come in Milan),110 e el pesc l’è, ch’anch a no essen persuas olter no se pò fà che dagh de nas.
E l’è giust come a lee ghe solta in coo che on re el toeu sù el cavall, l’olter le zolla, né serv strologagh sù né on pezz né on poo,115 ché quell che la voeur fà, le fa da drolla senza gnanca dì varda che te doo. A dilla tutta poeù in d’ona parolla la fa quell, senza dà soddisfazion, che fan quij che ponn dì sont mì el patron.120
I sò toeummel e dammel par besogn se corren vun dree a l’olter de galopp, né a tanc la porrav tend gnanch per insogn e no l’andass pussee di ball de s’ciopp: ma quell che me toèu el coeur hin zert rangogn125 che per reson de vess favorii tropp la bestemmien, la critichen, la sgognen: razza porca de gatt: fotten e rognen!
Ma lee la se ne impippa de sti gnocch che voeuren in d’on carr cercà cinqu roeud,130 la ghe dà a trà tant come el pappa ai scrocch, godendes el gran gust del fà a sò moeud. Ma l’è tard, e nun intant ciappem el cocch ris’ciand fors anche on quaj malann de scoeud, ché chi no se pò minga fà el zavaj,135 ma vedè in pressa e poeù mennà i strivaj. . . . . . . . . . . . . . . . . . . . . . . . . . . . . . . . . . . .